**ВАЖНО ОБАВЕШТЕЊЕ ЗА УЧЕНИКЕ И РОДИТЕЉЕ ПРЕ УСЕЉЕЊА**

**1. У складу са препорукама надлежног Министарства просвете, науке и технолошког развоја РС, позивамо све ученике и родитеље на одговорност према себи и другима, те им указујемо на обавезу да носе маске у објекту, посебно током кретања или боравка у заједничким просторијама и током стајања у линији у трпезарији.**

**У својој соби, напољу, трпезарији током оброка дозвољено је да се маска на кратко одложи. Због дужине експозиције и боравка већег броја ученика у читаоницма и вежбаоницама неопходно је носити маску сво време боравка у овим просторијама. Маске за ученике обезбеђују родитељи**. Због вишедневног боравка ученика у Дому, препоручује се употреба памучних маски које је могуће прати и пеглати ради дезинфекције;

**2.** **Ученици су у обавези да приликом усељења у Дом понесу личне топломере**( топломери са живиним стубом нису дозвољени). Ученици ће бити у обавези да самостално мере температуру ујутру и увече пре спавања, те уколико имају повишену температуру и друге симптоме болести одмах и без одлагања о томе обавесте дежурног васпитача.

3. Дежурни васпитач  ће у случају да ученик има повишену телесну температуру, грозницу, кашаљ или друге симптоме болести, ученика одмах изоловати у за то посебно одређену изолациону просторију у Дому, те обавестити управу Дома и надлежног лекара који ће дати даље препоруке о поступању. Истовремено ће се обавестити и родитељи ученика. Уколико је по процени надлежног лекара неопходно хитно поступања а родитељ или други законски заступник није у могућности да у кратком времену дође у установу и преузме бригу о детету, позива се хитна помоћ или се на други начин омогућава пружање услуга здравствене заштите све по препоруци надлежног лекара.

**4.** Ученик се може задржати у соби за изолацију до доласка родитеља који су у неодложној обавези да дођу у установу што хитније и да одведу  ученика код лекара; а у изузетним случајевима спречености родитеља најдуже 24 часа.

**5.** У Дому ученика није могуће обезбедити услове за самоизолацију, те се она спроводи код куће. **Уколико је ученику одређена мера самоизолације због болести, ризичног контакта или сумње на болест, такође се смешта се у собу за изолацију до хитног доласка родитеља или другог законског заступника. Родитељ је у обавези да у што краћем временском року дође по ученика уколико је одређена мера самоизолације.**

**6. Уколико постоји сумња да више ученика или запослених има COVID 19, или се утврди писуство болести код неког од ученика или запослених, дом неодложно обавештава надлежног епидемиолога ЗЗЈЗ Ужице, и друге надлежне службе ради предузимања даљих мера.**

**7. По препоруци Министарства просвете, науке и технолошког развоја, инфоримишемо родитеље да је директору дома у ингеренцији да, уколико се процени да су потребе детета занемарене од стране родитеља или законског заступника, или иста лица не поступају на начин који битно угрожава безбедности и здравље њиховог детета и других ученика, неодложно обавестити центар за социјални рад, тужилаштво и друге надлежне органе.**

**8. Боравак ученика у установи треба да буде усклађен са обавезама ученика у школи, у смислу неопосредне наставе и испитивања. Од изузезне важности је да се сви ученици у време када нису у установи или када бораве код куће понашају одговорно и поштују све препоручене епидемиолошке мере.**

САМО ОДГОВОРНИМ ПОНАШАЊЕМ СВАКОГ ПОЈЕДИНЦА МОЖЕМО ДОПРИНЕТИ НОРМАЛНОМ ФУНКЦИОНИСАЊУ УСТАНОВЕ!

Секретар дома

Татјана Миловић Делић